open-index/open-wikipedia-markdown huggingface dataset:
Dorde Olofintytär

**Dorde Olofintytär** oli Eurajoen nimismies vuosina 1575–1580, ensimmäisenä naisnimismiehenä Suomen historiassa. Hän oli emäntänä Lavilan tilalla, joka oli aikanaan Eurajoen varakkain. Hänen ensimmäinen aviomiehensä oli kirjuri Henrik Henrikinpoika, ja pari sai pojan, Urbanus Henrikinpojan. Henrikin kuoleman jälkeen Dorden on uskottu avioituneen Lars Olofinpojan kanssa. Larsin kadottua historiallisista lähteistä vuonna 1565, Urbanuksesta tuli tilan isäntä ja nimismies. Hän kuoli vuoden 1575 paikkeilla, jolloin Dorde otti vastuun tilasta ja nimismieheydestä.

## Dorde kirjallisissa lähteissä
Ensimmäisen kerran Dorde esiintyy käräjälähteissä vuonna 1550 Henrik Henrikinpojan kuoleman jälkeen, koskien maanvaihtoa. Seuraavan vuoden aikana hänet mainitaan muutaman kerran: Hän sai erään pienen talon isännältä niityn tilapäisesti käyttöönsä hyvityksenä siitä, että oli maksanut tämän sakot miestaposta. Hän peri myös poikansa Urbanuksen kanssa edesmenneen miehensä antamia lainoja. Käräjälähteiden perusteella Dordella oli hallussaan maita Lavilan lisäksi Irjanteella, Lemlahdessa, Kainussa ja Eurakoskella.

Huhtikuussa 1575 Dorden on kuitattu kestittäneen tammanvartija Simon Perinpoikaa. Kestitys tapahtui kruunun asioissa nimismiehentaloissa. Viimeinen henkilökohtainen merkintä Urbanuksesta on maaliskuulta samalta vuodelta, joten tilan isännyyden siirtyminen Dordelle lienee tapahtunut maaliskuun lopussa tai huhtikuun alussa 1575. Vuoden 1576 kymmenysluettelon mukaan tilan isäntä oli *Dorothea*, mutta maakirjassa isännäksi ja nimismieheksi on vielä seuraavinakin vuosina merkitty Urbanus, vaikka hän oli jo kuollut. Vuonna 1577 Dorde päätti rahtikuljetuksen kuitin omien sanojensa mukaan edesmenneen poikansa Urbanus Henrikinpojan sinetillä. Samana vuonna häntä ensimmäistä kertaa kutsutaan nimismiehen tittelillä Simon Perinpojan kuitissa, ja sama mainita toistuu useasti myöhemmin. Kuiteista ei käy ilmi, oliko Dorde itse luku- ja kirjoitustaitoinen.

Viimeinen merkintä Dordesta on toukokuulta 1580, jonka jälkeen hän oli ilmeisesti kuollut. Urbanus vanhemman lisäksi Henrikin ja Dorden lapsia olivat Mårten, Urbanus nuorempi sekä ainakin kolme tytärtä, joiden nimiä ei tiedetä.

Vanhemmassa kirjallisuudessa Dorde Olofintytär on tulkittu virheellisesti Lavilan Urbanus Henrikinpojan vaimoksi, vaikka todellisuudessa Urbanus oli hänen poikansa.

## Lähteet
*
*

### Viitteet
Barnsdall

**Barnsdall** on kaupunki Osagen piirikunnassa Oklahoman osavaltiossa Yhdysvalloissa. Vuoden 2010 väestönlaskennassa kaupungin väkiluku oli 1 243, mikä on 6,2 prosenttia vähemmän kuin vuonna 2000 kirjattu 1 325 asukkaan määrä.
Spac

**Spac** tarkoittaa yhtiötä, joka on perustettu yritysostoa varten. Spac tulee englannin sanoista *special-purpose acquisition company* eli vapaasti suomennettuna *yritysostoon tarkoitettu erillisyhtiö*.

Spac-yhtiöillä ei ole varsinaista liiketoimintaa, vaan niitä perustetaan toisten yhtiöiden ostamista varten pörssistä kerättävillä varoilla.

Helsingin pörssiin kesäkuussa 2021 listautunut Virala Acquisition Company oli Suomen ensimmäinen Spac-yhtiö. Suomen toinen Spac-yhtiö Lifeline SPAC I listautui Helsingin pörssiin lokakuussa 2021.

Pohjoismaiden ensimmäinen Spac-yhtiö oli Bure, joka listautui Tukholman pörssiin maaliskuussa 2021.

## Lähteet
Ruotsin naisten lentopallomaajoukkue

**Ruotsin naisten lentopallomaajoukkue** edustaa Ruotsia naisten arvokilpailuissa ja kansainvälisissä lentopallokilpailuissa. Se on pelannut Euroopan-mestaruuskilpailuissa vuosina 1967, 1971 ja 1983, ja paras saavutus on 12. sija vuodelta 1983. Neljännen kerran joukkue pelaa EM-kilpailuissa vuonna 2021. Joukkuetta valmentaa Ettore Guidetti.
 
## Lähteet
Havuluteet

**Havuluteet** (*Elatophilus*) on nokkaluteiden (Anthocoridae) heimoon kuuluva ludesuku. Suomesta suvun edustajia on tavattu kolme lajia. Maailmanlaajuisesti sukuun kuuluu yli viisitoista   lajia. Suvun lajimäärä vaihtelee eri lähteissä. Suvun lajeja tavataan lähinnä Pohjois- ja Keski-Euroopassa sekä Britanniassa.

## Sukuun kuuluvia lajeja
*Valkohavulude (*Elatophilus nigrellus*)
*Mustahavulude (*Elatophilus nigricornis*)
*Kirjohavulude (*Elatophilus stigmatellus*)

## Lähteet

## Aiheesta muualla
*Funet: Havuluteet (''Elatophilus'')
*iNaturalist: ''Elatophilus''
*ITIS: Elatophilus 
*UniProt: Taxonomy - Elatophilus 
*University of Michigan, Animal Diversity Web (ADW): Elatophilus 
*Iowa State University, Bug Guide: Genus Elatophilus 
*Pherobase: Semiochemicals of Genus Elatophilus
Anna Veronica Mautner

**Anna Veronica Mautner** (1935 – 30. tammikuuta 2019) oli brasilialainen psykoanalyytikko, kirjailija ja professori São Paulon yliopistossa.

## Elämä
Mautner syntyi vuonna 1935 Pestin piirikunnassa Unkarissa ja muutti Brasiliaan kolmen vuoden ikäisenä. Hänen äitinsä Rosa oli juutalainen kommunisti, joka saapui Brasiliaan toisen maailmansodan alkamisen jälkeen vuonna 1939. Mautner kasvatettiin Lapassa, São Paulossa, missä hänen perheensä piti kampaamoyritystä.

Mautner oli sionisti ja feministi. Hänestä tuli sosiaalipsykologian professori São Paulon yliopistossa, jossa hän oli opiskellut yhteiskuntatieteitä. Hänestä tuli psykoanalyytikko vasta 1980-luvulla, mutta hän teki pitkän uran.

Vuonna 2000 Mautnerista tuli Folha de São Paulo -lehden kolumnisti.

Mautnerin viimeisenä elinvuonna Regina Favre julkisti Mautnerin menestystä selittävän antologian. Mautner kuoli São Paulossa useiden elinten vajaatoimintaan 30. tammikuuta 2019.

## Yksityiselämä
Mautnerilla oli kuolemansa aikaan kolme lasta ja viisi lastenlasta. 

## Lähteet
22 pyhäkköä

**22 pyhäkköä** () oli Japanin keisarihovin Heian-kauden keskivaiheilla käyttöön ottama šintolaisten pyhäkköjen luokittelu. 22 pyhäkön joukkoon kuului hovin kannalta erityisen tärkeitä pyhäkköjä, joissa rukoiltiin esimerkiksi sadetta ja hyvää viljasatoa. Ise-jingūn pyhkäkköä lukuun ottamatta kaikki pyhäköt sijaitsivat Kinain alueella, niistäkin lähes kaikki Heian-kyōn eli nykyisen Kioton ympäristössä. Kinain alueen pyhäköistä seitsemän sijaitsi Yamashiron provinssissa eli nykyisessä Kioton prefektuurissa, seitsemän Yamaton provinssissa eli nykyisessä Naran prefektuurissa.

## Historia
22 pyhäkön luokka kehittyi vähitellen 800-luvun lopulta lähtien tärkeimmistä *[[myōjin-taisha|myōjin]]*-pyhäköistä, joissa keisarillinen hovi rukoili runsasta satoa ja sadetta. Pyhäköiden riitteihin turvauduttiin myös erilaisten kriisien ja onnettomuuksien, kuten tulvien aikana. Keisari Daigon valtakaudella 900-luvun vaihteessa hovi valitsi aluksi 16 pyhäkköä, joita pidettiin erityisen merkittävinä. Lähes kaikki niistä olivat *myōjin*-pyhäkköjä. Tähän luetteloon kuuluivat Isen, Iwashimizun, Kamon, Matsunoon, Hiranon, Inarin, Kasugan, Ōharanon, Ōmiwan, Isonokamin, Ōyamaton, Hirosen, Tatsutan, Sumiyoshin, Niun ja Kifunen pyhäköt. Järjestelmä virallistettiin vuonna 966.

Sittemmin 900–1000-luvuilla luokkaan lisättiin kuusi muuta pyhäkköä: ensin vuonna 991 Yoshidan, Hirotan ja Kitanon pyhäköt, vuonna 994 Umenomiyan pyhäkkö, vuonna 995 Gionin pyhäkkö ja lopulta vuonna 1039 Hien pyhäkkö. Taira-klaanin voimistuessa Heian-kauden lopulla keskusteltiin klaanille tärkeän Itsukushiman pyhäkön lisäämisestä 22 pyhäkön luokkaan, mutta järjestelmä oli jo vakiintunut. Ei tiedetä varmasti, miksi luokkaan kuului myös joitakin virallisen *[[Engishiki]]*-luettelon ja šintolaisen byrokratian ulkopuolisia pyhäköitä. Kun hovin valta provinsseissa taantui, se saattoi keskittyä palvontamenoihin Kioton lähialueilla ja pyhäköissä, jotka olivat yläluokan uskomuksille merkityksellisiä.

Joidenkin vuosisatojen ajan 22 pyhäkköä muodostivat maan tärkeimpien pyhäköiden luokan, ja keisarihovi lähetti niihin säännöllisesti palvojia. Helmi- ja heinäkuussa suoritettavat sato-onnen turvanneet riitit vakiintuivat 1000-luvun alkupuolella. Keisarivallan heikentyessä kuitenkin myös 22 pyhäkön järjestelmä taantui. Muromachi-kauden keskivaiheilla keisarilliset palvontamenot lakkautettiin.  

Vaikka 22 pyhäkön luokalla ei enää ollut virallista merkitystä, siihen kuuluvat pyhäköt olivat keisarihoville tärkeitä, joten Meiji-restauraation jälkeen 1800-luvulla ne nostettiin kaikki uuden valtiollisen pyhäkköluokittelun huipulle.

## Luettelo pyhäköistä
22 pyhäkköön kuuluivat seuraavat pyhäköt. Kamo Mioya-jinjan ja Kamo Wakeikazuchi-jinjan pyhäköt tunnetaan luokittelussa yhteisnimellä Kamo-jinja. Niukawakami-jinjan pyhäkköön kuuluu nykyisin ylempi, keskimmäinen ja alempi pyhäkkö.

## Lähteet

## Aiheesta muualla
Kinshasan yliopisto

**Kinshasan yliopisto** (, lyhennys UNIKIN) on julkinen, vuonna 1954 perustettu yliopisto Kongon demokraattisen tasavallan pääkaupunki Kinshasassa.

Yliopisto kuuluu Kongon demokraattisen tasavallan kärkijoukkoon. Afrikassa se sijoittuu joidenkin arvioiden mukaan 200 korkeatasoisimman yliopiston joukkoon. 

## Lähteet

## Aiheesta muualla
M/S Symphony of the Seas

**M/S Symphony of the Seas** on vuonna 2018 Royal Caribbean Internationalille valmistunut matkustajalaiva. Se oli valmistuessaan maailman suurin risteilyalus. Sittemmin suurimman risteilyaluksen ennätyksen vei vuonna 2022 valmistunut saman varustamon M/S ''Wonder of the Seas''.

Laivan rakensi Saint-Nazairessa Ranskassa Chantiers de l’Atlantique. Laivan pituus on 362 metriä ja siihen mahtuu 5 518 matkustajaa. Laivassa on 22 ravintolaa, 24 uima-allasta ja 2 759 hyttiä. 

## Lähteet
Mwotlapin kieli

**Mwotlap**, tai **motlav**, on Vanuatulla puhuttava oseanialainen kieli. Kielellä on noin 2100 puhujaa. huolimatta siitä, että lapset oppivat kielen kotona, kielen katsotaan olevan vaarassa.

Kieltä kirjoitetaan latinalaisin aakkosin. Vuonna 2020 julkaistiin mwotlap-englanti-ranska -sanakirja.

## Fonologia

### Konsonantit

Lähde:

### Vokaalit

Lähde:

## Lähteet
Lubumbashin yliopisto

**Lubumbashin yliopisto** (, lyhennys UNILU) on julkinen, alkujaan vuonna 1955 perustettu julkinen yliopisto Kongon demokraattisen tasavallan toiseksi suurimmassa kaupungissa, Katangan maakunnan Lubumbashissa.

Yliopisto perustettiin Liègen yliopiston tuella Belgian siirtomaahallinnon aikana vuonna 1955 nimellä *Université officielle du Congo et du Rwanda-Urundi*. Toiminta alkoi seuraavana vuonna. Vuonna 1960 yliopiston nimi vaihdettiin (), samoin vuonna 1963 (). Vuonna 1971 siitä tuli kolme kampusta (Kinshasa, Kinsangani ja Lubumbashi) sisältäneen Zairen kansallisen yliopiston (, UNAZA) Lubumbashin kampus. Vuonna 1981 yliopistokampus itsenäistyi autonomiseksi yliopistoksi ja sai nykyisen nimensä. 

Yliopisto kuuluu Kongon demokraattisen tasavallan kärkijoukkoon. Afrikassa se sijoittuu joidenkin arvioiden mukaan 400 korkeatasoisimman yliopiston joukkoon. 

## Lähteet

## Aiheesta muualla
R. Tait McKenzie

**Robert Tait McKenzie** (26. toukokuuta 1867 Ramsay Township Ontario, Kanada – 28. huhtikuuta 1938 Philadelphia Pennsylvania, Yhdysvallat) oli  kanadalainen lääkäri, opettaja ja kuvanveistäjä. Hän työskenteli myös partiotoiminnan perustajan lordi Robert Baden-Powellin kanssa Philadelphiassa. McKenzie kuului taiteilijoille tarkoitettuun Royal Canadian Academy of Artsiin. 

McKenzie osallistui vuoden 1932 Los Angelesin olympialaisiin, joissa hän voitti pronssia mitaleissa ja medaljongeissa teoksellaan *Atleettien kilpi*.

### Valikoituja taideteoksia

Tiedosto:J William White Memorial (closeup).png|J. William Whiten kohokuva (1919), Rittenhouse Square, Philadelphia, Pennsylvania.
Tiedosto:Ideal Scout.png|*Ideaali partiolainen* (1937), Philadelphia.
Tiedosto:Franklin at Penn statue.JPG|*Benjamin Franklin vuonna 1723* (1910–1914), Pennsylvanian yliopisto.
Tiedosto:War memorial, Cambridge, England - DSCF2182.JPG|*Kotiinpaluu*, Cambridge War Memorial, (1922), Cambridge.
Tiedosto:The Victor by R. Tait McKenzie.jpg|*Voittaja* (1924), Woodbury, New Jersey.
Tiedosto:Edgar Fahs Smith - IMG 6621.JPG|*Edgar Fahs Smith* (1925–26), Pennsylvanian yliopisto.
Tiedosto:Wolfe statue.jpg|*Kenraali James Wolfe* (1927), Greenwich Park, Lontoo.
Tiedosto:Jane Delano Memorial.jpg|Jane Delanon muistomerkki (1933), Washington, D.C.



## Lähteet

## Aiheesta muualla
Panorama (The Carsin albumi)

***Panorama*** on amerikkalaisen new wave -yhtye The Carsin kolmas studioalbumi, jonka julkaisi Elektra Records -yhtiö 15. elokuuta 1980 ja tuottanut Roy Thomas Baker.

## Kappalelista
Kaikki kappaleet on kirjoittanut Ric Ocasek. 

## Kokoonpano
* Ric Ocasek – laulu, rytmikitara
* Benjamin Orr – laulu, bassokitara
* David Robinson – rummut, lyömäsoittimet, taustalaulu
* Elliot Easton – johtava kitara, taustalaulu
* Greg Hawkes – näppäimistö, lyömäsoittimet, saksofoni kappaleessa "Gimme Some Slack", taustalaulu

## Arvostelut
* Allmusic : 
* *[[Pitchfork Media]]* : 8/10
* Robert Christgau : B-

## Lähteet

## Aiheesta muualla
* The Cars – Panorama Discogsissa
Homoseksuaalisuus jalkapallossa

**Homoseksuaalisuus jalkapallossa** on vieläkin laajalti tabu miesten jalkapallossa. Miesten jalkapalloa on jopa kutsuttu homofobian viimeiseksi linnakkeeksi. 

## Luettelo avoimesti homoseksuaaleista jalkapalloilijoista

## Lähteet
Khartumin yliopisto

**Khartumin yliopisto** (, , lyhennys UofK) on julkinen yliopisto Sudanin pääkaupunki Khartumssa.

Yliopisto on Sudanin vanhin. Se perustettiin vuonna 1902 nimellä *Gordon Memorial College*. Oppilaitos käynnisti toimintansa yleisenä perusasteen kouluna, joka sai ensimmäiset opiskelijat vuonna 1903. Vuonna 1905 aloitettiin toisen asteen opetus: ensin insinöörin ja maanmittarien apulaisten koulutuksella ja vuodesta 1906 nelivuotisella perusasteen opettajien koulutuksella. Vuonna 1924 collegesta kehittyi toisen asteen ammatillinen oppilaitos, joka keskittyi sharian, insinööritieteiden, opettajakoulutuksen, sihteerityön, kirjanpidon ja luonnontieteiden opettamiseen. Myös lääketieteellinen opetus aloitettiin (Kitchener School of Medicine, 1924). 

Korkea-asteen opetus alkoi Sudanissa kuitenkin vasta vuonna 1936, kun oikeustieteen koulutus alkoi collegessa (School of Law). Vuoteen 1940 mennessä collegeen kuului jo maatalouden, taiteiden (humanististen tieteiden), oikeustieteen, luonnontieteiden, insinööritieteiden ja eläinlääketieteen osastot (koulut). Kullakin osastolla oli yhteys siihen hallinnon ministeriöön, jonne opiskelijoiden oletettiin tuonnempana työllistyvän. Toiminnot yhdistettiin vuonna 1945 nimelle Khartumin yliopiston tiedekunta, joka oli Lontoon yliopiston (University of London) alaisuudessa. Lontoon yliopisto järjesti lopputentit ja jakoi tutkintotodistukset. Vuonna 1951 myös lääketieteen opetus liittyi samaan kokonaisuuteen. Collegesta muodostettiin korkeakoulu nimellä Khartoum University College.

Maan itsenäistymisen (1956) seurauksena muodostettiin itsenäinen Khartumin yliopisto, joka on laajentunut huomattavasti myöhempinä vuosina. 

Nykyään UofK on Sudanin korkeatasoisimpia yliopistoja yhdessä Sudanin tieteen ja teknologian yliopiston kanssa (1950). Afrikassa se sijoittuu joidenkin arvioiden mukaan 100 korkeatasoisimman yliopiston joukkoon (sija 64 Afrikassa heinäkuun 2025 listauksessa). 

## Katso myös
*Sudanin kansalliskirjasto

## Lähteet

## Aiheesta muualla
Samsung Galaxy A72

**Samsung Galaxy A72** on Samsung Electronicsin 17. maaliskuuta 2021 julkistama ja 26. maaliskuuta julkaisema älypuhelin. Se tuli Suomessa myyntiin julkistuspäivänä 449 euron suositushinnalla.

Puhelimessa on kahdeksanydinprosessori ja 6,7 tuuman näyttö, joka tukee 90 hertsin kuvataajuutta. Tallennustilaa on valittavana 128 tai 256 gigatavua ja keskusmuistia kuusi tai kahdeksan gigatavua. Suomessa myyntiin tuli vain versio, jossa on 128 gigatavua tallennustilaa ja kuusi gigatavua keskusmuistia. Tallennustila on laajennettavissa enintään yhden teratavun microSD-kortilla. Puhelimessa on neljä takakameraa. Pääkameran tarkkuus on 64 megapikseliä, ultralaajakulmakameran 12 megapikseliä, telekameran kahdeksan megapikseliä ja makrokameran viisi megapikseliä. Telekamerassa on kolminkertainen optinen zoom ja etukameran tarkkuus on 32 megapikseliä. Akun kapasiteetti 5&nbsp;000 milliampeerituntia ja se tukee 25 watin pikalatausta. Sormenjälkitunnistin on sijoitettu näytön alle. Puhelin on pöly- ja vesitiivis ja sen IP-luokitus on 67. Käyttöjärjestelmänä on Android 11 ja käyttöliittymänä Samsungin One UI 3.1.

## Lähteet

## Aiheesta muualla
*Samsung Galaxy A72 Samsungin sivuilla
Afghan Star

**Afghan Star** on afganistanilainen tositelevisiosarja, jonka kautta etsitään lahjakkaita laulajia Afganistanista. Sen näyttäminen Tolo TV -kanavalla aloitettiin syyskuussa 2005. Ohjelmasta tuli yksi Afganistanin katsotuimmista. Merkillepantavaksi nousi naisten laaja osallistuminen siihen. Yleisön joukkoon pääseminen on edellyttänyt useita turvatarkastuksia, ja show'ta on turvattu panssaroiduin ajoneuvoin.

Viimeisessä esiintymisessään Afghan Star -ohjelmassa osallistuja Setara Hussainzada tanssi ja poisti hijabin laulaessaan. Hän sai osallistumisensa jälkeen tappouhkauksia, ja hänet ajettiin lopulta kotoaan. Dokumenttielokuvassa *[[Afghan Star (elokuva)|Afghan Star]]* (2009) seurataan neljän ohjelmaan osallistuneen elämiä. Dokumentissa *Silencing the Song: An Afghan Fallen Star* (2011) käsitellään Setara Hussainzadaa, johon kohdistettuja uhkauksia yhä jatkettiin.

## Lähteet
Sotatulokas

**Sotatulokas** eli **polemokori** on vierasperäinen kasvilaji, joka on kulkeutunut paikalle sotajoukkojen tai muun sotatoiminnan mukana. Tavallisesti sotatulokkaita tavataan sotajoukkojen kokoontumis- ja huoltoalueilla sekä niiden liepeillä.

Suomeen sotatulokkaita on tullut sekä saksalaisten että venäläisten sotajoukkojen myötä. Suomessa sotatulokkaina tavataan esimerkiksi ketunsaraa, karvasaraa, kesämaitiaista sekä muutamia, lähinnä itärajan tuntumassa kasvavia poimulehtilajeja.

## Lähteet
Kääpiöpoimulehti

**Kääpiöpoimulehti** (*Alchemilla australis*) on ruusukasveihin kuuluva yksivuotinen pieni ruohokasvi, joka kasvaa alkuperäisenä Euroopassa ja Välimerenalueella. Se on sijoitettu vaihtoehtoisesti myös erillisenä sukuna pidettyihin poimukkeihin (*Aphanes*) nimenään **kääpiöpoimukki**.

## Ulkonäkö ja koko
Kääpiöpoimulehti on hento- ja rentovartinen ja kasvaa 3–10 senttimetriä korkeaksi. Lehdet ovat syvälle kolmiliuskaisia, kolmesta viiteen millimetriä pitkiä. Kukat ovat pieniä, 1,2–1,8 millimetriä, nelilukuisia ja teriöttömiä. Ne kasvavat tiheästi lehtihangoissa jääden korvakkeiden väliin piiloon. Hedelmänä on pähkylä, joka leviää kuivuneen verhiön avulla.

## Lähteet

## Aiheesta muualla
* Kasviatlas 2022: Kääpiöpoimulehden (''Alchemilla australis'') levinneisyys Suomessa.
* Suomen Lajitietokeskus: Kääpiöpoimulehti – ''Alchemilla australis''
V (MyGrainin albumi)

**V** on MyGrainin viides studioalbumi, joka julkaistiin 2. lokakuuta 2020.

## Kappaleet

## Kokoonpano
Yhtyeen kokoonpano albumilla:
* Tuomas Tuovinen – laulu
* Teemu Ylämäki – kitara
* Joni Lahdenkauppi – kitara
* Jonas Kuhlberg – basso
* Janne Mikael Manninen – rummut

## Arvostelut
* Imperiumi: 6-/10
* Metalliluola: 8½/10
* Soundi: 

## Lähteet

## Aiheesta muualla
* 
*
Kakemono-e

**Kakemono-e** (, kirjaimellisesti ’riippuva kuva’) on seinälle kiinnitettävä avattava kuvakäärö. Kakemono-e-kääröjä käytettiin erityisesti puupiirrospainokuvien ripustuksessa japanilaisessa ukiyo-e-tyylisuunnassa Edo-kaudella. Muiden japanilaisen kuvataiteen tyylisuuntien tai kalligrafian seinälle ripustettavia kuvakääröjä kutsutaan nimillä *kakemono* () tai *kakejiju* (). 

Tekniikka tuotiin Japaniin alun perin Kiinasta. Kakemono-e-kuvassa liimattiin yhteen kaksi ōban-koon vedosta, jotka kiinnitettiin vahvemmalle taustapaperille. Taustapaperi jäi kehystämään vedoksia kaikilla sivuilla. Vahvistetun arkin toiseen tai molempiin päihin kiinnitettiin rulla, *jiku,* jonka ympärille vahvistetut arkit kierrettiin. Tyypillinen kakemono-e-käärö oli noin 76 cm korkea ja 23 cm leveä. Kakemono-e-käärö ripustettiin avattuna seinälle vapaasti roikkuvaksi sisustuselementiksi. Kakemono-e-kääröt olivat suosittuja erityisesti 1800-luvun alkupuoliskon kaupunkikodeissa. Kääröjen kuvat olivat yleensä bijinga-genren kauniiden naisten kuvia tai yakusha-e-genren näyttelijäkuvia. Esimerkiksi Utagawa Toyohiro, Kikukawa Eizan (1787–1867) ja Utagawa Kunisada (1786–1865) suunnittelivat kakemono-e-kuvia. Utagawa Hiroshige (1797–1858) suunnitteli maisemakuvia kakemono-e-formaatissa.

## Lähteet

### Viitteet

## Aiheesta muualla
Keski-Uudenmaan hyvinvointialue

**Keski-Uudenmaan hyvinvointialue** (ruots. *Mellersta Nylands välfärdsområde*) on Uudenmaan maakunnan keskiosat kattava hyvinvointialue. Hyvinvointialue perustettiin osana maakunta- ja soteuudistusta ja sen Uudenmaan maakuntaa koskevaa erillisratkaisua.

## Kunnat
Keski-Uudenmaan hyvinvointialueeseen kuuluu kuusi kuntaa, joista kaksi on kaupunkeja:

*  **[[Hyvinkää|Hyvinkään kaupunki]]** (Hyvinge)
*  **[[Järvenpää|Järvenpään kaupunki]]** (Träskända)
*  Mäntsälän kunta
*  Nurmijärven kunta
*  Pornaisten kunta (Borgnäs)
*  Tuusulan kunta (Tusby)

Vuoden 2022 huhtikuussa hyvinvointialueella asui 202 597 asukasta.

## Palvelut
Lakisääteinen sosiaali- ja terveydenhuollon sekä pelastustoimen järjestämisvastuu siirtyi kunnilta hyvinvointialueelle 1. tammikuuta 2023 alkaen. Alueen kunnat perustivat aiemmin Keski-Uudenmaan sote-kuntayhtymän, joten sosiaali- ja terveydenhuollon järjestämisvastuu ja työntekijät siirtyvät hyvinvointialueelle kuntayhtymästä, ja kuntayhtymä lakkautettaneen tarpeettomana.

### Sosiaalihuolto

### Terveydenhuolto
Alueeltaan Keski-Uudenmaan hyvinvointialue kuuluu HUS-yhtymään. Alueella sijaitsevia sairaaloita ovat:
* Hyvinkään sairaala
* Kellokosken sairaala
Laboratoriopalvelut tuottaa HUS Diagnostiikkakeskus.

### Pelastustoiminta
Pelastustoiminnan osalta Keski-Uudenmaan hyvinvointialue kuuluu Keski-Uudenmaan pelastuslaitoksen toimialueeseen yhdessä Vantaan ja Keravan hyvinvointialueen kanssa.

## Aluevaltuusto

Ensimmäiset aluevaalit järjestettiin 23. tammikuuta 2022, ja aluevaltuustot aloittivat toimintansa maaliskuussa 2022. Vuoden 2021 elokuun väestötietojen perusteella Keski-Uudenmaan aluevaltuustoon valittiin 69 valtuutettua.

## Lähteet
Kenneth Bednarek

**Kenneth ”Kenny” Bednarek** (s. 14. lokakuuta 1998) on yhdysvaltalainen pikajuoksun maailmanmestari ja olympiamitalisti.

Bednarek karsiutui 200 metrin juoksun alkuerissä Dohan MM-kilpailuissa 2019. Hän saavutti vuonna 2021 järjestetyissä Tokion olympialaisissa hopeaa 200 metrillä ennätysajallaan 19,68. Hän sai samalla matkalla hopeaa myös Eugenen MM-kilpailuissa 2022 ajalla 19,77. Budapestin MM-kilpailuissa 2023 hän sijoittui 200 metrillä viidenneksi. Pariisin olympialaisissa 2024 hän saavutti 200 metrillä hopeaa ajalla 19,62. Samojen kilpailujen 100 metrillä hän sijoittui seitsemänneksi. Tokion MM-kilpailuissa 2025 hän saavutti 200 metrillä hopeaa ajalla 19,58. 4&nbsp;×&nbsp;100&nbsp;metrin viestissä hän juoksi toisen osuuden Yhdysvaltojen kultajoukkueessa. 100 metrillä hän sijoittui neljänneksi ajalla 9,92.

Bednarek on voittanut kymmenen Timanttiliigan osakilpailua 200 metrillä vuosina 2021–2024. Näistä kaksi on ollut Timanttiliigan finaaleja. Hän voitti Yhdysvaltojen-mestaruuden 100 metrillä 2025 ennätyksellään 9,79. World Athletics Relays -kilpailuissa hän on saavuttanut 4&nbsp;×&nbsp;100&nbsp;metrin viestissä kultaa vuonna 2024 ja hopeaa 2025.

## Henkilökohtaiset ennätykset
### Ulkoradat

### Sisäradat

## Lähteet
90125

**90125** on 7. marraskuuta 1983 julkaistu brittiläisen Yes-yhtyeen yhdestoista albumi.

## Kappaleet
#
#
#
#
#	
#
#
#
#

### Deluxe-painoksen bonuskappaleet
#
# 
# 
# 
# 
# 

## Kokoonpano

* Jon Anderson – laulu
* Trevor Rabin – kitara, kosketinsoittimet, laulu
* Chris Squire – basso, laulu
* Alan White – rummut, taustalaulu
* Tony Kaye – kosketinsoittimet

## Lähteet

## Aiheesta muualla
*
Itä-Uudenmaan hyvinvointialue

**Itä-Uudenmaan hyvinvointialue** (ruots. *Östra Nylands välfärdsområde*) on Uudenmaan maakunnan itäosat ja entisen Itä-Uudenmaan maakunnan alueen kattava hyvinvointialue. Hyvinvointialue perustettiin osana maakunta- ja soteuudistusta ja sen Uudenmaan maakuntaa koskevaa erillisratkaisua.

Syyyskuussa 2024 kunta- ja alueministeri Anna-Kaisa Ikonen ilmoitti, että ministeriö ottaa Lapin, Keski-Suomen, Vantaan ja Keravan, Itä-Uusimaan, Kanta-Hämeen ja Satakunnan hyvinvointialueet tarkempaan ohjaukseen näiden taloudellisten haasteiden johdosta. Iltalehti ja YLE kertoivat 16. kesäkuuta 2025, että valtionvarainministeriö asettaa Itä-Uudenmaan, Keski-Suomen ja Lapin hyvinvointialueet arviointimenettelyyn. Arviointimenettelyn tarkoituksena on tehdä suunnitelma hyvinvointialueen alijäämän kattamisesta lain edellyttämää kahta vuotta pidempänä aikana. Hyvinvointialueille kootaan arviointiryhmät, joiden johtoon valitaan kokenut, jo eläköitynyt asiantuntija. Ryhmän jäsenet nimetään hyvinvointialueilta, sosiaali- ja terveysministeriöstä sekä sisäministeriöstä. Työryhmien työ valmistuu kesäkuun 2026 aikana. Tämän jälkeen ratkaistaan mahdollinen jatko, eli aloitetaanko aluejakoselvitysten tekeminen.

## Kunnat

Itä-Uudenmaan hyvinvointialueeseen kuuluu seitsemän kuntaa, joista kaksi on kaupunkeja:

*  Askolan kunta
*  Lapinjärven kunta (Lappträsk)
*  **[[Loviisa|Loviisan kaupunki]]** (Lovisa)
*  Myrskylän kunta (Mörskom)
*  **[[Porvoo|Porvoon kaupunki]]** (Borgå)
*  Pukkilan kunta
*  Sipoon kunta (Sibbo)
Vuoden 2022 huhtikuussa hyvinvointialueella asui 99 204 asukasta.

## Palvelut
Lakisääteinen sosiaali- ja terveydenhuollon sekä pelastustoimen järjestämisvastuu siirtyi kunnilta hyvinvointialueelle 1. tammikuuta 2023 alkaen.

### Sosiaalihuolto

### Terveydenhuolto
Alueeltaan Itä-Uudenmaan hyvinvointialue kuuluu HUS-yhtymään. Alueella sijaitsee Porvoon sairaala.

Laboratoriopalvelut tuottaa HUS Diagnostiikkakeskus.

### Pelastustoiminta
Pelastustoiminnan osalta Länsi-Uudenmaan hyvinvointialue vastaa Itä-Uudenmaan pelastuslaitoksen toimialuetta.

## Aluevaltuusto

Ensimmäiset aluevaalit järjestettiin 23. tammikuuta 2022, ja aluevaltuustot aloittivat toimintansa maaliskuussa 2022. Vuoden 2021 elokuun väestötietojen perusteella Itä-Uudenmaan aluevaltuustoon valittiin 59 valtuutettua.

Äänioikeutettuja oli 79 429, ja äänestysprosentti 48,5.

## Aluevaalit 13.4.2025

Aluevaaleissa on asetettu 235 ehdokasta. Itä-Uudenmaan hyvinvoinnin puolesta ei ole asettanut ehdokkaita. Aluevaaleissa yhdellä vaalilistalla saa olla 1,25 kertaa valittavien hyvinvointialueen valtuutettujen määrä. Näin ollen yhdellä vaalilistalla voi 59 valtuutetun Itä-Uudenmaan hyvinvointialueella olla ehdokkaita 73.

## Tietoliikenne- ja yhteydet

Itä-Uudenmaan hyvinvointialueen Internet-palvelimia ylläpitävät monet toimijat:

## Lähteet

## Aiheesta muualla
* Itä-Uudenmaan hyvinvointialueen verkkosivut
Vantaan ja Keravan hyvinvointialue

**Vantaan ja Keravan hyvinvointialue** (lyhenne VAKE; ) on Uudenmaan maakunnassa sijaitseva, Keravan ja Vantaan kaupungit kattava hyvinvointialue. Hyvinvointialue perustettiin osana maakunta- ja soteuudistusta ja sen Uudenmaan maakuntaa koskevaa erillisratkaisua. Vantaan ja Keravan hyvinvointialue on kaksikielinen. Syyskuussa 2024 kunta- ja alueministeri Anna-Kaisa Ikonen ilmoitti, että ministeriö ottaa Lapin, Keski-Suomen, Vantaan ja Keravan, Itä-Uudenmaan, Kanta-Hämeen ja Satakunnan hyvinvointialueet tarkempaan ohjaukseen näiden taloudellisten haasteiden johdosta. 

## Kunnat

Hyvinvointialueeseen kuuluu kaksi kuntaa, joista kumpikin on kaupunki:

*  **[[Kerava|Keravan kaupunki]]** (Kervo)
*  **[[Vantaa|Vantaan kaupunki]]** (Vanda)
Vuoden 2022 huhtikuussa hyvinvointialueella asui 277&nbsp;568 asukasta.

## Palvelut
Lakisääteinen sosiaali- ja terveydenhuollon sekä pelastustoimen järjestämisvastuu siirtyi kunnilta hyvinvointialueelle 1. tammikuuta 2023 alkaen.

### Sosiaalihuolto

### Terveydenhuolto
Vantaa ja Kerava kuuluvat HUS-yhtymään. Alueella sijaitsee Peijaksen sairaala. 

Laboratoriopalvelut tuottaa HUS Diagnostiikkakeskus.

Vantaan ja Keravan hyvinvointialue sai lääkäripäivillä 2025 Lääkäriliiton laatupalkinnon luovuttuaan ulkoistuksista, palkkaamalla seniorilääkäreitä ja keskittymällä nuorten lääkärien perehdytykseen kehittämällä omalääkärijärjestelmää sekä palauttamalla fysiatrian ja yleislääketieteen erikoistumismahdollisuuden alueelle.  

### Pelastustoiminta
Pelastustoiminnan osalta Vantaa ja Kerava kuuluvat Keski-Uudenmaan pelastuslaitoksen toimialueeseen.

## Aluevaltuusto

Ensimmäiset aluevaalit järjestettiin 23. tammikuuta 2022. Aluevaltuustot aloittivat toimintansa maaliskuussa 2022. Vuoden 2021 elokuun väestötietojen perusteella Vantaan ja Keravan hyvinvointialueen aluevaltuustoon valittiin 69 valtuutettua.

## Lähteet
Juan Diego Cuautlatoatzin

**Pyhä Juan Diego Cuautlatoatzin** (1474 Tlayacac, Cuauhtitlan – 30. toukokuuta 1548) oli pyhimys ja näkijä. Kolmivuotiaasta asti hänet kasvatettiin pakanaksi mutta kääntyi myöhemmin vaimonsa Maria Lucian kanssa katolilaiseksi. Vuonna 1531 Neitsyt Maria ilmestyi hänelle Guadalupessa, pyysi kirkkoa rakennettavaksi tietylle paikalle ja antoi hänelle kuvan joka tunnetaan suomeksi nimellä Guadalupen neitsyt. Hän eli seuraavien 8 paavien hallintokausien aikana: Sixtus IV (1471-1484), Innocentius VIII (1484-1492), Aleksanteri VI (1492-1503), Pius III (1503), Julius II (1503-1513), Leo X (1513-1521), Adrianus VI (1522-1534) ja Paavali III (1534-1549). Paavi Johannes Paavali II julisti hänet autuaaksi 9. huhtikuuta 1990 ja pyhimykseksi 31. heinäkuuta 2002. Hän on alkuperäiskansojen suojeluspyhimys ja hänen juhlapäiväänsä vietetään 9. joulukuuta.

## Lähteet
Štš-312

**Štš-312** () oli Neuvostoliiton laivaston Štšuka-luokan sukellusvene.

## Valmistus

Alus tilattiin Leningradista Itämeren telakalta, missä köli laskettiin 1934. Alus laskettiin vesille 1935 ja otettiin palvelukseen helmikuussa 1937.

## Palvelus
Alus siirrettiin 1937 Neuvostoliiton pohjoiseen laivastoon ja edelleen Siperian meritietä Tyynenmeren laivastoon, jolloin se nimettiin *Štš-134:ksi*. Se poistettiin alusluettelosta noin vuonna 1957.

## Lähteet
*
* 
*
*

### Viitteet
Talk (albumi)

**Talk** on brittiläisen progressiivista rockia soittavan Yes-yhtyeen neljästoista studioalbumi, joka julkaistiin vuonna 21. maaliskuuta 1994. 
## Kappaleet
# 
# 
# 
# 
# 
# 
# 
# 	
# 

## Lähteet

## Aiheesta muualla
*
Štš-313

**Štš-313** () oli Neuvostoliiton laivaston Štšuka-luokan sukellusvene.

## Valmistus

Alus tilattiin Leningradista Itämeren telakalta, missä köli laskettiin 4. joulukuuta 1934. Alus laskettiin vesille 28. kesäkuuta 1935 ja otettiin palvelukseen 17. heinäkuuta 1936.

## Palvelus
Alus siirrettiin heinäkuussa 1937 Neuvostoliiton pohjoiseen laivastoon, jolloin se nimettiin *Štš-401:ksi*. Alus katosi elokuussa 1942 partiomatkalla Norjan rannikolla.

## Lähteet
*
* 
*
*

### Viitteet
Lootustemppeli

**Lootustemppeli** on Delhissä, Intiassa sijaitseva bahai-uskon temppeli, joka vihittiin käyttöön joulukuussa 1986. Sen kukkamaisesta muodosta on tullut merkittävä nähtävyys kaupungissa. Kuten kaikki bahai-temppelit, myös Lootustemppeli on avoin kaikille uskonnosta tai muista ominaisuuksista riippumatta. Shoghi Effendin mukaan bahai-temppeli on bahai-uskon ”hiljainen opettaja”. Rakennus koostuu 27 vapaasti seisovasta marmoripäällysteisestä ”terälehdestä”, jotka on järjestetty kolmeen klusteriin muodostamaan yhdeksän sivua, ja yhdeksän ovea avautuu keskushalliin, jonka korkeus on hieman yli 34 metriä ja jonka tilavuus on 2 500 ihmistä. Lootustemppeli on voittanut lukuisia arkkitehtonisia palkintoja ja se on ollut esillä monissa sanoma- ja aikakauslehdissä. Vuoden 2001 CNN:n raportissa viitattiin siihen maailman eniten vierailtuna rakennuksena.

## Galleria

Tiedosto:Lovely Lotus temple.jpg|Yksi Lootustemppeliä ympäröivistä yhdeksästä lammesta.
Tiedosto:Lotus Temple, New Delhi.jpg|Lootustemppelin puutarhaa.
Tiedosto:Lotus-Temple-Information-Centre.JPG|Lootustemppelin infopiste.


## Lähteet

## Aiheesta muualla

* Kotisivut
Aberfan

**Aberfan** () on kylä Etelä-Walesissä Taffjoen laaksossa kuusi kilometriä Merthyr Tydfilin kaupungin eteläpuolella. Vuonna 1966 siellä tapahtui Aberfanin onnettomuus, jossa hiilikaivoksen jätekasa vyöryi alakoulun ja noin 20 talon ylitse tappaen 144 ihmistä, joista 116 oli lapsia.

Aberfaniin perustettiin hiilikaivos vuonna 1869, jolloin kylässä oli kaksi taloa ja majatalo. Vuodesta 1947 kaivos oli ollut valtio-omisteisen National Coal Boardin hallinnoima. 21. lokakuuta 1966 yksi kaivoksen jätekasoista vyöryi kylään tappaen 144 ihmistä, joista suurin osa oli paikallisen Pantglasin alakoulun oppilaita.

Onnettomuuden jälkeen kuningatar Elisabet II ja prinssi Philip vierailivat Aberfanissa 29. lokakuuta 1966.  Merthyrin pormestari perusti rahaston kyläläisten tukemiseksi; sen loppusummaksi kertyi noin 1&nbsp;750&nbsp;000 puntaa (nykyrahassa noin 37,5 miljoonaa euroa).

Aberfanissa sijaitsi vuonna 1876 rakennettu ja vuonna 1885 uudelleenrakennettu Walesin itsenäisen unionin kappeli, joka toimi vuoden 1966 onnettomuuden jälkeen tilapäisenä ruumishuoneena. Kappeli purettiin vuonna 1967 ja sen tilalle rakennettiin vuonna 1970 uusi kappeli, joka kuitenkin suljettiin vuonna 2007. Aberfanin kalvinistis–metodistinen kappeli rakennettiin vuonna 1876. Se suljettiin huonokuntoisena vuonna 2012 ja tarjottiin myytäväksi 22&nbsp;000 punnalla. 

Aberfan sijaitsee Walesin halki Cardiffista Llandudnoon kulkevan A470-valtatien varrella. Lähin rautatieasema on Merthyr Valen rautatieasema viereisessä Merthyr Valen kylässä.

Kylässä sijaitsee nykyään kaksi koulua: Ynysowen Primary School sekä kymrinkielinen Ysgol Gynradd Gymraeg Rhyd y Grug. 

## Katso myös
* Aberfanin onnettomuus

## Lähteet
Bardin kieli

**Bardi** on nyulnyulaisiin kieliin kuuluva kieli, jota puhutaan Australiassa, Länsi-Australian osavaltiossa. Se lasketaan kuolevaksi kieleksi.. 

Bardin perinteinen alue sijaitsee Dampierin niemimaan kärjessä, joka ulottuu Broomen pohjoispuolelle. Alue sisältää sekä niemimaan pohjoisosan että sitä ympäröivät saaret, kuten Jayirri ja Jalan. Bardi on tunnettu myös useilla eri nimillä, kuten Baardi, Baard ja Barda. Vuoden 2021 väestönlaskennassa Bardia puhui 281 henkilöä, mutta arvioidut puhujamäärät ovat vaihdelleet vuosien mittaan suuresti. Kieliluokituksissa Bardi sijoitetaan johdonmukaisesti nyulnyulan kieliperheeseen, ja se on läheistä sukua muun muassa Jawi-, Nyikina-, Warrwa- ja Yawuru-kielille.

Bardi on kieli, jossa sanat taipuvat monin tavoin. Siinä yhdistyvät useat erilaiset rakenteet: sanojen osia liitetään toisiinsa, sanoihin voidaan yhdistää paljon tietoa, ja sanoja muokataan helposti. Kieli ilmaisee sekä pääsanassa että sen määritteessä kieliopillista tietoa. Bardissa on harvinainen vokaalijärjestelmä ja monimutkaisia äännemuutoksia, jotka voivat vaihdella eri puhujien välillä. Bardi kuuluu niin sanottuihin ei-konfiguraationaalisiin kieliin, mikä tarkoittaa, että lauseen osia voidaan jättää pois ja sanajärjestys voi vaihdella vapaasti. Bardin lauserakenteet eroavatkin muista alueen kielistä ja vaihtelevat myös saman kielikunnan sisällä.

Kielessä on erityisiä verbirakenteita, joissa yhdistyvät kaksi osaa: taipuva ”kevyt” verbi ja taipumaton alkuosa. Tällaisia rakenteita esiintyy useissa pohjoisaustralialaisissa kielissä, mutta niiden tarkka muoto vaihtelee kielittäin. Bardissa on myös paljon sanojen muodostamiseen liittyvää rakennetta, jota ei enää käytetä aktiivisesti uusien sanojen luomiseen. Tämä ei kuitenkaan tarkoita, että kieli olisi täysin rappeutumassa, sillä puhujat tunnistavat edelleen, mitkä muodot ovat oikein ja mitkä eivät.

Bardi käyttää myös niin sanottuja toisen sijan rakenteita. Tämä tarkoittaa, että esimerkiksi kieliopilliset päätteen kaltaiset osat voivat ilmestyä lauseessa tai sanaryhmässä toiseksi tulleeseen sanaan. Nämä rakenteet ovat erikoisia, koska ne käyttäytyvät sekä tavallisten liitteiden että erillisten pikkusanojen tavoin.

Kielellä ei ole kirjoitettua muotoa.

## Fonologia

### Konsonantit

Lähde:

### Vokaalit

Lähde:

## Lähteet
Johannes Hjelmman

**Johannes Vilhelm Hjelmman** (30. syyskuuta 1861 Iisalmi – 27. heinäkuuta 1940 Pori) oli suomalainen lääkäri ja professori. 

## Henkilöhistoria
Hjelmmanin vanhemmat olivat laamanni Fredrik Wilhelm Hjelmman ja Sophie Lovisa Grenman ja puolisot vuodesta 1895 Ella Rohde (ero 1925) ja vuodesta 1925 Gerda Edith Skogberg. Senaattori Fredrik Werner Hjelmman oli hänen veljensä. Johannes Hjelmman tuli ylioppilaaksi 1880 ja valmistui filosofian kandidaatiksi 1883 ja lääketieteen lisensiaatiksi 1889, lääketieteen ja kirurgian tohtoriksi hän väitteli 1890. Hjelmman oli Helsingin yliopiston iho- ja sukupuolitautiopin dosentti 1891–1900 ja ylimääräinen professori 1900–1901 sekä Porin yleisen sairaalan lääkäri 1893–1926. Hjelmman ei käytännössä hoitanut professorin virkaansa, johon hän oli jo aiemmin pyrkinyt, mutta ei tullut valituksi, sillä hän erosi siitä lähes välittömästi nimittämisensä jälkeen. Hjelmman oli Porin kaupunginvaltuuston jäsen 1901–1913, toimien valtuuston puheenjohtajana 1905–1907 ja 1911–1913. 

## Julkaisuja
* *Studier öfver amyloidnjurens etiologi och symptomatologi*, 1890 (väitöskirja)
* *Om hjärnsyfilis, dess frekvens, kronologi, etiologi och prognos*, 1892
* *Tietoja ja ohjeita kuppatautia sairastaville*, 1906 (myös ruotsiksi)

## Lähteet
Riutta-ahven

**Riutta-ahven** (*Symphysanodon typus*) on riutta-ahveniin kuuluva kalalaji. Sitä tavataan Indopasifiselta merialueelta.

## Koko ja ulkonäkö
Riutta-ahven voi kasvaa suurimmillaan noin 17 cm pitkäksi. Laji on ruumiinrakenteeltaan hoikka ja virtaviivainen. Kalan silmät ovat suuret. Selkäevä on pitkä ja pyrstöevä on voimakkaasti haarautunut. Pyrstöevän puoliskot ovat pidentyneet. Riutta-ahven on väriltään selästään kirkkaan ruusunpunainen tai oranssinpunainen, kyljet ovat keltaiset ja vatsa hopeinen. Selkäevän väri on keltainen ja muut evät ovat punaisia. 

## Levinneisyys ja elintavat
Riutta-ahventa tavataan Intiasta Japaniin ja Havaijille asti. Se elää riutoilla lähellä pohjaa aina 440 metrin syvyyteen asti. Riutta-ahvenen ravintoa on plankton.

## Lähteet
José Régio

**José Régio**, oikea nimi **José Maria dos Reis Pereira** (1901 Vila do Conde, Portugali – 1969 Vila do Conde, Portugali) oli portugalilainen kirjailija ja toimittaja. Hän oli *Presença*-kirjallisuuslehden perustajia ja kuului modernisteihin. Hänen metodinaan on introspektiivisyys, jota hän sovelsi tuotannossaan ensimmäisenä Portugalissa. Hänen monipuoliseen tuotantoonsa kuuluu romaaneja, novelleja, runoja, näytelmiä ja esseitä.

## Suomennettuja runoja
;Lähde
Runo suomeksi antologiassa *Maailman runosydän*, toim. Hannu Tarmio ja Janne Tarmio, WSOY Helsinki 1998 
* Aution kahvilan laulu, suom. Rita Dahl

Runoja suomeksi julkaisussa *[[Tuli & Savu|Tuli & Savu: runouslehti]]* 2007: 2
* Musta kiitoslaulu, suom. Rita Dahl, kokoelmasta *Poemas de Deus e do Diabo*, 1926
* Pamfletti, suom. Rita Dahl, kokoelmasta *Biografia*, 1929

Runoja suomeksi antologiassa *Maailman syrjällä: portugalilaista nykyrunoutta*, suom. ja toim. Rita Dahl, Tampere: Palladium Kirjat 2017 
* Hyvästit, kokoelmasta *As Encruzilhadas de Deus*, 1936
* Musta kiitoslaulu, kokoelmasta *Poemas de Deus e do Diabo*, 1926
* Omistaa ystäviä tai ei, kokoelmasta *A Chaga do Lado*, 1954
* Pamfletti, kokoelmasta *Biografia*, 1929
* Pieni sinfonia, kokoelmasta *Mas Deus é grande*, 1945
* Rakkauskirje
* Sanat

## Lähteet

## Aiheesta muualla
Piece Of Jeans

**Piece Of Jeans** on suomalainen tekstiilien kierrätykseen erikoistunut yritys. Se valmistaa farkkuja, farkkukasseja ja muita farkkutuotteita kierrättämällä farkkujätteitä kuten rikkinäisiä farkkuja. Yrityksen perustaja on arkkitehti Moona Kansanen.

Yrityksen perustamisen aikaan ekologiset ja vastuulliset valinnat ja tilkkudesign olivat muodissa. Yrityksen perustaja voitti ideallaan yrittäjyyskilpailun syksyllä 2019.

Piece Of Jeansin käyttämä tilkkudesign on mallisuojattu koko Euroopan alueella Euroopan unionin teollisuusoikeuksien virastossa.

## Historia ja saavutukset
Piece Of Jeans Oy (Y:3134446-3) on perustettu kesäkuussa 2020. Toiminta sai kuitenkin alkunsa Moona Kansasen pyörittäessään yritystään toiminimellä jo tammikuusta 2019 lähtien.

Moona Kansanen on koulutukseltaan arkkitehti. Kansanen opiskeli Tampereen Yliopistossa arkkitehdiksi vajaassa viidessä vuodessa, työskenteli samaan aikaan osa-aikaisesti arkkitehtitoimistossa ja pyöritti kasvavaa startup -liiketoimintaansa. Kansanen opiskelee myös liiketoiminnan erikoisammattitutkintoa ja valmistuu tutkintoon syksyllä 2021. Opiskeluaikoinaan Kansanen osallistui TEK:n ja Ekonomien järjestämään Unikorni-yrittäjyyskilpailuun Piece Of Jeans -ideallaan. Kansanen voitti kilpailun vuoden 2019 marraskuussa.

## Piece Of Jeans mediassa
Kansasen yrittäjyyskilpailun voitto herätti median huomion. 

Yrittäjyyskilpailun järjestäjät TEK ja Ekonomit kirjoittivat Unikornikilpailusta, mutta myös monet Suomessa isosti vaikuttavat mediat kiinnostuivat kirjoittamaan Piece Of Jeansin tarinaa. Paikalliset mediat Pirkanmaalla, kuten YLE Tampere ja Aamulehti kirjoittivat verkkosivuillaan Piece Of Jeansista ja Kansasesta yrittäjänä.
  

Pirkanmaan Yrittäjien verkkolehdessä kirjoitettiin Kansasen verkostoitumisesta. Piece Of Jeansin käsittelemät teemat kiertotalouden ympärillä nostivat Piece Of Jeansin myös laajemmin mediaan kiertotaloudesta ja uusiokäytöstä kirjoittavien lehtien joukkoon. Työelämä- ja yrittäjälähtöisiä artikkeleita Piece Of Jeansista kirjoitettiin myös Ilta Sanomiin ja Iltalehteen.

Kansanen oli maaliskuussa 2021 MTV:n livelähetyksessä, ohjelmassa Viiden jälkeen puhumassa yleisesti tekstiilijätteestä ja tekstiilijätteen uusiokäytöstä.
 

## Yhteistyö Lounais-Suomen jätehuollon kanssa

Piece Of Jeans on mukana Lounais-Suomen jätehuollon keväällä 2021 lanseeratussa KAMU-keräyskokeilussa, jossa kuluttajien poistotekstiilit on tarkoitus saada kustannustehokkaasti kiertoon. Keräystoiminta laajenee mahdollisesti myöhemmin koko Suomeen. 
Keräys toteutetaan sisätiloissa, etteivät tekstiilit pilaantuisi. 

## Lähteet
Iwaidjan kieli

**Iwaidja** on yiwaidjan kieliin kuuluva kieli, jota puhutaan Australiassa. Vuoden 2016 väestölaskennan mukaan kielellä oli 123 puhujaa.

Kieltä kirjoitetaan latinalaisin aakkosin. Vain osia Raamatusta on käännetty iwaidjaksi.

## Fonologia

### Konsonantit

Lähde:

### Vokaalit

Lähde:

## Lähteet
Öljyvaranto

**Öljyvaranto** () tarkoittaa toistaiseksi käyttämätöntä osuutta maaöljyn kokonaisvarannoista. Se käsittää sekä jo löydetyt että löytymättömät öljyesiintymät. Löytymättömät varannot jaetaan edelleen hypoteettisiin ja spekulatiivisiin. Raakaöljyn kokonaisvaranto  eli lopullinen öljyvaranto () tarkoittaa kaiken maapallon historian aikana syntyneen käyttökelpoisen raakaöljyn määrää. Siihen kuuluvat sekä käyttämättömät että jo käytetyt öljyvarannot.

Suurin osa öljyvarannoista sijaitsee aavikoilla, arktisella alueella, jokisuistoissa ja mannerlaattojen raja-alueilla. Maaöljy ja -kaasu syntyvät, kun kuolleet mikro-organismit hautautuvat hapettomassa ympäristössä, mikä estää mätänemisen. Suotuisin ympäristö on syntymässä oleva merenpohjan allas, missä vesi on hapetonta ja mannerlaattojen liike hautaa kuolleet eliöt nopeasti. Joet puolestaan tuovat mukanaan sedimenttiä, jossa on paljon orgaanista ainesta; usein se hautautuu juuri merenpohjan altaisiin. Ajan oloon mannerliikunto voi siirtää esiintymät kauas syntyalueiltaan. Se, että suuri osa esiintymistä on kulkeutunut aavikoille ja napa-alueille, on sattumaa. Lähtökohtaisesti orgaanista ainesta on eniten soilla, jokisuistoissa ja muissa elämälle suotuisissa paikoissa.

## Tunnetut varannot

Öljy-yhtiö BP arvioi vuonna 2021, että maailman öljyvarannot ovat noin 1,73 biljoonaa barrelia. Lähes 80 prosenttia tunnetuista varannoista sijaitsee öljykartelli OPECin jäsenmaiden alueella. Miltei puolet OPECin varannoista sijaitsee Venezuelassa ja Saudi-Arabiassa, joiden öljyvarannot ovat maailman suurimmat. Uusia varantoja on vuoden 2006 jälkeen löytynyt paljon varsinkin Keski- ja Etelä-Amerikasta, mutta Pohjois-Amerikassa ja Lähi-idässä vanhoja varantoja kulutetaan nopeammin kuin uusia löydetään. BP:n arvion mukaan maailmanlaajuinen öljyvaranto on kuitenkin niin suuri, että 2020-luvun alun tuotantotasoa on mahdollista ylläpitää vielä vuosikymmenien ajan.

## Katso myös

* Öljyhuippu

## Lähteet
Lyijylasitteet

**Lyijylasitteet** ovat nimensä mukaisesti lyijyä sisältäviä lasitteita, joita käytetään keramiikkaa valmistettaessa. Ne on nykyään suuressa osin korvattu alkali- ja boorilasitteilla lyijyn myrkyllisyyden vuoksi.

## Prosessi
Lyijylasitteita on käytetty etenkin terrakottaesineiden lasittamiseen, sillä se synnyttää kovan, kiiltävän ja vettä läpäisemättömän pinnan huokoiselle saviastialle. Se on ns. matalan polton lasite, joka ei tarvitse kuin n. 800 °C polttolämpötilan. Lyijylasitteessa juoksutteena toimii  lyijyoksidi tai lyijysilikaatti. Lyijy alkaa haihtua yli 1000 °C, mutta vaikuttaa edelleen sulamiseen. 

## Historia
Lyijylasitteet on tunnettu antiikin ajoista lähtien. Roomalaiset käyttivät niitä öljylamppujen ja juoma-astioiden valmistuksessa. Kiinassa valmistettiin Han-dynastian aikaan vihreäksi lasitettuja hautaesineitä, joissa lyijylasitteeseen lisättiin kuparioksidia värin synnyttämiseksi. Myöhemmin Tang-dynastian aikaan lyijylasitusta käytettiin *sancai*-esineiden valmistuksessa; niissä oli yleensä kolmea väriä, (kellan)ruskeaa, vihreää ja kermanvalkoista. 

Keskiajan Euroopassa lyijylasitusta käytettiin hyvin yleisesti. 1400-luvulla lyijylasitteista kehitettiin Italiassa tinalasite, jota käytettiin majolika-esineiden valmistukseen. Se syrjäytti paljolti lyijylasituksen käytön hienossa keramiikassa. 1800-luvun Englannissa värikkäitä lyijylasitteita käytettiin paljon koriste-esineiden, tarjoiluastioiden ym. valmistuksessa.

## Lähteet
Štš-315

**Štš-315** () oli Neuvostoliiton laivaston Štšuka-luokan sukellusvene.

## Valmistus

Alus tilattiin Leningradista A. A. Ždanovin telakalta, missä köli laskettiin 25. joulukuuta 1934. Alus laskettiin vesille 27. joulukuuta 1935 ja otettiin palvelukseen 26. syyskuuta 1936.

## Palvelus
Alus siirrettiin touko-kesäkuussa 1937 Neuvostoliiton pohjoiseen laivastoon, jolloin se nimettiin *Štš-403:ksi*. Se katosi lokakuussa 1943 partiomatkalla Norjan rannikolla.

## Lähteet
*
* 
*
*

### Viitteet
Ishmael Reed

**Ishmael Reed** (s. 22. helmikuuta 1938 Chattanooga, Tennessee, Yhdysvallat) on yhdysvaltalainen kirjailija. Hänen teoksensa ovat kokeellisia, surrealistisia ja parodisia. Parodia kohdistuu valkoiseen länsimaiseen kulttuuriin, varsinkin uskontoon ja luonnontieteisiin, ja afroamerikkalaiseen näennäiselämäkerralliseen romaaniin.

## Suomennettuja runoja
Reedin runojen suomennoksia on julkaistu antologiassa *Lännen kieli: valikoima uudempaa amerikkalaista runoutta*, toim. Markku Into, Helsinki: Tammi 1993  Runot on suomentanut Markku Into.
* american airlines sutra
* jumalan hiljentäminen (the piping down of god)
* Ohjeita prinsessalle: timille (Instructions to a princess)
* Reidessäni on valas (There's a whale in my thigh)
* Synkeät pioneerit: Tanssijalle (The feral pioneers)

## Lähteet

## Aiheesta muualla

* Ishmael Reed, Poetry Foundation 
* Conjure; selected poems, 1963-1970. Ishmael Reed. University of Pennsylvania (luettelo teoksen runoista)
The Quest

**The Quest** on brittiläisen progressiivista rockia soittavan Yes-yhtyeen 22:s studioalbumi, joka julkaistiin 1. lokakuuta 2021. 
## Kappaleet
### CD 1

### CD 2

## Arvostelut
* Imperiumi: 7½/10
* Pienemmatpurot.com: 
* Soundi: 

## Lähteet
Štš-318

**Štš-318** () oli Neuvostoliiton laivaston Štšuka-luokan sukellusvene.

## Valmistus

Alus tilattiin Leningradista Martin telakalta, missä köli laskettiin 23. heinäkuuta 1934. Alus laskettiin vesille 11. elokuuta 1935 ja otettiin palvelukseen 12. elokuuta 1936.

## Palvelus
Saksan hyökätessä Neuvostoliittoon alus oli N. E. Eihbaumin komentamassa erillisessä koulutusdivisioonassa Tallinnassa päällikkönään komentajakapteeni V. K. Afanasjev, mutta se oli huollettavana telakalla. Alus lähti 3. heinäkuuta 1941 Leningradiin, jonne se saapui seuraavana päivänä. Alus siirrettiin 3.-4. elokuuta edelleen Ust-Lugaan, mistä se palasi 18. elokuuta Kronstadtin ja Leningradin alueelle. Alus vaurioitui 26. syyskuuta Kronstadtissa tykistötulessa, jolloin sen päällikkö haavoittui ja kaksi miehistönjäsentä sai surmansa. Alus joutui 2. lokakuuta uudelleen tykistötuleen.

Alus lähti 26. lokakuuta Kronstadtista Ahvenanmerelle, mutta se ajoi seuraavana päivänä karille Suursaaren eteläkärjessä vaurioituen pahoin. Kolme raivaajaa irrotti vielä samana päivänä aluksen karilta, minkä jälkeen sukellusvene siirrettiin Lavansaaren edustalle ja edelleen Kronstadtiin, jonne se saapui 31. lokakuuta. Alus siirrettiin 1. marraskuuta korjattavaksi telakalle Leningradiin.

Alus nimettiin lokakuussa 1949 uudelleen *S-318:ksi* ja poistettiin alusluettelosta 1956.

## Lähteet
*
* 
*
*

### Viitteet